जब आप बातें कर रहे हों या जब दूसरा व्यक्ति बातें कर रहा हो तब नज़रों का मिलाना विश्वास और रुचि का संकेत होता है। कभी भी न तो अपने फ़ोन की जांच करिए, न फ़र्श की ओर देखिये और न ही कमरे को देखते रहिए। इससे आप कठोर, परेशान या असहज करने वाले भी लग सकते हैं। कम से कम आधी बात चीत के दौरान आँखें मिलाये रहिए। शुरुआत करने के लिए, किसी व्यक्ति से सबसे पहले नज़रें मिलाने का प्रयास इसलिए करिए जैसे आप उसकी आँखों का रंग पहचानने का प्रयास कर रहे हैं। मज़बूती से हाथ मिलाने से आप तुरंत ही विश्वासी और स्वयं से आश्वस्त प्रतीत होने लगते हैं। जब आप किसी की ओर बढ़ें, तब अपना हाथ मिलाने के लिए आगे की ओर बढ़ाइए। दूसरे व्यक्ति का हाथ मज़बूती से पकड़िए परंतु इतना भी नहीं कि पीड़ादायक हो। दो या तीन सेकंडों के लिए ऊपर नीचे थोड़ा सा हिलाइए, फिर छोड़ दीजिये।  यदि आपकी हथेली पसीने से भीगी हो तब, अपने जेब में एक टिशू रखिए। हाथ आगे बढ़ाने से पहले उसे पोछ लीजिये। कभी भी ढीला ढाला या “मरी मछली जैसे” हाथ मत मिलाइए। इससे आप कमज़ोर ही दिखेंगे। यदि बोलने की जल्दी में आप शब्दों को गड-मड कर देते हैं, तब थोड़े धीमे हो जाइए। बोलने से पहले एक या दो सेकंड रुकने से आपको अपने उत्तर की योजना बनाने का समय मिल जाता है, जिससे आप अधिक सहज और विश्वस्त दिखने लगते हैं। जब आप धीमे हो जाते हैं, तब आपकी आवाज़ भी गहरी हो जाती है जिससे आप अधिक विश्वस्त और परिस्थिति को अपने नियंत्रण में किए हुये लगते हैं। मुस्कुराने से आप तुरंत ही जोशीले, मित्रवत, एवं सुलभ प्रतीत होने लगते हैं। अध्ययन से पता चला है कि लोग उन व्यक्तियों को याद रखते हैं, जो उन्हें देख कर मुस्कुराते हैं। यदि आपको स्वाभाविक मुस्कान बनाए रखने में कठिनाई होती है, तो बस थोड़ा सा मुस्कुराइए और फिर वापस तटस्थ मुद्रा बना लीजिये। उचित समय पर, विश्वास के प्रदर्शन और उसको बढ़ाने के लिए हास्य, एक और अच्छा तरीक़ा है। लगातार खिलखिलाने से बचिए क्योंकि यह परेशानी और घमंडीपन का द्योतक हो सकता है। यदि आप स्वयं को, छोटी छोटी बातों तक पर क्षमा मांगते हुये पाते हैं, तब इस चक्र से बाहर आइये। आप अधिक विश्वासी होना और वैसा ही व्यवहार करना भी सीख जाएँगे।अपने घनिष्ठ मित्रों को बताइये कि आप इस पर काम कर रहे हैं। जब आप उनमें से किसी एक से अनावश्यक रूप से क्षमा मांग चुकिए तब उनसे कहिए “रुको, नहीं, मुझे क्षमा याचना करने की आवश्यकता नहीं है!” यदि आप इस संबंध में उनसे हंसी मज़ाक कर सकते हैं तो इससे आपका यह भय समाप्त हो जाएगा कि कहीं आप उनका अपमान तो नहीं कर बैठे हैं। वहीं दूसरी ओर, सराहना को शालीनता से स्वीकार करिए। जब कोई व्यक्ति आपकी प्रशंसा करे, तो मुस्कुराहट के साथ “धन्यवाद” कहिए। प्रत्युत्तर में स्वयं को कम न दिखाइये, अथवा अपनी उपलब्धियों को नकारिए मत (“यह तो कुछ भी नहीं था”)। दूसरों का सम्मान करके आप यह प्रदर्शित करते हैं कि आप एक व्यक्ति की तरह उनका मूल्यांकन करते हैं और आप जो भी हैं उसी में आश्वस्त हैं। किसी और के बारे में गपशप करने से अच्छा है कि इस नाटकीयता से बचा जाये। इससे स्पष्ट होता है कि आप जो भी हैं उसी में सहज हैं। संभावना यही है कि अन्य लोग भी आपका सम्मान करना सीख जाएँगे और प्रेरित हो जाएँगे। लोग भी शायद आपको नाटकीय और तनावपूर्ण स्थितियों में खींचना बंद कर देंगे, क्योंकि उन्हें पता होगा कि आप उसमें उलझेंगे नहीं। किसी सामाजिक उत्सव या पार्टी में जा कर इन तकनीकों का अभ्यास करिए। याद रखिए कि आपको जाकर उस समूह में सभी लोगों से मित्रता नहीं कर लेनी है। यदि आप एक शाम के लिए केवल एक व्यक्ति को भी व्यस्त कर पाते हैं, तब आपको इसे एक विजय मानना चाहिए। यदि आपको बाहर जाकर इसका अभ्यास करने में असहज प्रतीत होता है, और आप इसके स्थान पर, घर पर ही अभ्यास करना चाहते हैं, तब आपको किसी मित्र की सहायता लेनी चाहिए। उदाहरण के लिए यदि आप किसी साक्षात्कार या प्रस्तुति की तैयारी कर रहे हों, तब आपको अपने मित्र से साक्षात्कार लेने वाला या दर्शक बनने को कहना चाहिए। यदि आपको सहज लगे तो उस मित्र को प्रस्तुति के लिए साथ ले जाइए। इससे आपको, कमरे में उपस्थित अन्य लोगों के स्थान पर, अपने विश्वस्त, अपने मित्र पर ध्यान केन्द्रित करने में सहायता मिलेगी।
استخدم الاتصال بالأعين. صافح الأيدي بحرارة. تحدث ببطء ووضوح. تعوّد على الابتسام. لا تعتذر بكثرة. تعامل مع الآخرين باحترام. تدرّب على هذه المهارات الاجتماعية الجديدة.